cyanic-selkie/wikianc huggingface dataset:
Έμιλι Ραταϊκόφσκι
Καριέρα
Επιπλέον, την ίδια χρονιά, εμφανίστηκε στο μουσικό βίντεο του τραγουδιού του Robin Thicke, “Blurred Lines”. Το τραγούδι έγινε νούμερο ένα σε μουσικά charts πολλών χωρών, όπως στο Καναδά, στη Νέα Ζηλανδία, στο Ηνωμένο Βασίλειο και στην Ιρλανδία. Το “Blurred Lines”, ήταν δώδεκα συνεχόμενες εβδομάδες το νούμερο ένα τραγούδι κατά το US Billboard Hot 100, και ήταν το μακροβιότερο νούμερο ένα τραγούδι σε μουσικά charts της δεκαετίας, μέχρι το τραγούδι “Uptown Funk” όπου ήταν στην κορυφή για δεκατέσσερις συνεχόμενες εβδομάδες. Προηγουμένως, η Έμιλι, είχε εμφανιστεί και σε άλλα δύο μουσικά βίντεο, στο “Fast Car” του Taio Cruz και στο “Somebody Love” των Maroon 5. Τον Οκτώβριο του 2013, το περιοδικό Esquire, ονόμασε την Έμιλι Ραταϊκόφσκι “Γυναίκα της Χρονιάς”, ενώ τον Δεκέμβριο του ίδιου έτος, το μουσικό περιοδικό Rolling Stone, κατάταξε την Έμιλι, μεταξύ των είκοσι πιο σέξι γυναικών του πλανήτη. Το Φεβρουάριο του 2014, το περιοδικό Sports Illustrated, για την 50η επέτειο του πρόσθεσε την Έμιλι στη δωδεκάδα των μοντέλων τα οποία θα φωτογραφηθούν για αυτή τη συγκεκριμένη έκδοση του περιοδικού. Επιπλέον, το 2014, το περιοδικό Maxim, κατέταξε την Έμιλι στο νούμερο 62 της λίστας του περιοδικού για το Hot 100 των πιο σέξι γυναικών, το περιοδικό FHM την χαρακτήρισε ως τέταρτη πιο σέξι γυναίκα στον κόσμο, ενώ το περιοδικό AskMen, την χαρακτήρισε ως τρίτη πιο επιθυμητή γυναίκα στον κόσμο. Στις 24 Ιουνίου του ίδιου έτους, φωτογραφήθηκε τόπλες για το συλλεκτικό τεύχος του Αμερικανικού περιοδικού GQ, για τον μήνα Ιούλιο.
Το 2014, η Έμιλι Ραταϊκόφσκι έπαιξε την Andie Fitzgerald(Άντι Φίτζγκεραλντ), την ερωμένη του Ben Afleck, στη ταινία προσαρμογής του μυθιστορήματος “Gone Girl”. Ένα χρόνο αργότερα, τον Αύγουστο του 2015, κυκλοφόρησε το μουσικό δράμα “We Are Your Friends”, όπου πρωταγωνίστησε η Έμιλι Ραταϊκόφσκι μαζί με τον Zack Efron. Από τον Ιούλιο του 2017, η Έμιλι σχεδιάζει τσάντες μόδας, για την εταιρεία Kooples. Η συλλογή ονομάζεται “Emily By The Kooples”.
Προσωπική ζωή
Από το 2018 είναι παντρεμένη με τον ηθοποιό Σεμπάστιαν Μπέαρ-ΜακΚλάρντ. Στις 8 Μαρτίου 2021, γεννήθηκε ο γιός τους, Σιλβέστερ Απόλλο Μπέαρ.
Πηγές
Κατηγορία:Αμερικανίδες μοντέλα Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανοί ιρλανδικής καταγωγής Κατηγορία:Αμερικανοί πολωνικής καταγωγής Κατηγορία:Αμερικανοί πολωνοεβραϊκής καταγωγής
Τούρα, Αίγυπτος
Η Τούρα (αραβικά: طرة) ήταν μια τοποθεσία στην Αρχαία Αίγυπτο, περίπου στη μέση της απόστασης μεταξύ του σύγχρονου Καΐρου και του Χελουάν. Ήταν το κυριότερο ορυχείο ασβεστόλιθου της Αιγύπτου.
Η Τούρα ήταν γνωστή στους αρχαίους Αιγυπτίους ως Troyu ή Royu. Ο Στράβωνας παρερμήνευσε τη σημασία του ονόματος αυτού, ότι δηλαδή κατοικούνταν από Τρώες, και έτσι η πόλη προέκυπτε το όνομα της πόλης κατά την Ελληνιστική περίοδο ήταν Τροία. Βρισκόταν στις συντεταγμένες 30°N, 31.26667°W, όπου τώρα βρίσκεται η σύγχρονη πόλη της Τούρα, Διοικητική Περιφέρεια Καΐρου.
Αρχαία πόλη εξόρυξης
Ο ασβεστόλιθος από την Τούρα ήταν ο πιο λευκός και καλύτερης ποιότητας από όλα τα αιγυπτιακά ορυχεία, και γι' αυτό χρησιμοποιούνταν για το εξωτερικό των πιο πλούσιων τάφων, όπως και για τα πατώματα και τις οροφές των Μασταμπάδων, οι οποίοι ήταν κατά τ' άλλα κατασκευασμένοι από άψητες πλίνθους. Η Τούρα ήταν μέρος εξόρυξης κατά την περίοδο του Παλαιού βασιλείου, και από εκεί προήρθε ο ασβεστόλιθος για την Ρομβοειδή Πυραμίδα του Σνεφρού, την Πυραμίδα του Χέοπα, τις σαρκοφάγους πολλών ευγενών του Παλαιού βασιλείου, τις πυραμίδες του Μέσου βασιλείου, και για κάποιους ναούς του Νέου βασιλείου, που έγιναν τουλάχιστον από τον φαραώ Άμωσι, ο οποίος μπορεί να χρησιμοποίησε ασβεστόλιθο από την Τούρα για να αρχίσει την κατασκευή του ναού του Πτα στην Μέμφιδα.
Ο ασβεστόλιθος στην Τούρα ήταν σε μεγάλο βάθος, και έτσι για την εξόρυξή του σκάβανε στοές σε μεγάλος βάθος, και αποκόπτανε μεγάλα κομμάτια, αφήνοντας μέρος του πετρώματος για να στηρίζει τα κενά. Οι στοές χρησιμοποιήθηκαν από τους Βρετανούς κατά τον Δεύτερο Παγκόσμιο Πόλεμο για την αποθήκευση πυρομαχικών, βομβών αεροπλάνων και άλλων εκρηκτικών. Οι στοές εξερευνήθηκαν το 1941, και στο ορυχείο νούμερο 35, εργάτες βρήκαν χειρόγραφα από τα βιβλία των Αλεξανδρινών Πατέρων της εκκλησίας Ωριγένη και Δίδυμου. Οι εργάτες που τα βρήκανε τα κλέψανε, και παρόλο που οι αρχές κατασχέσανε κάποια, άλλα δεν έχουν ακόμα βρεθεί, και κατά καιρούς εμφανίζονται στην αγορά αρχαιοτήτων. Εικάζεται ότι τα αρχικά βιβλία μπορεί να περιείχαν μέχρι και 480 σελίδες.
Φυλακή της Τούρα
Στον σύγχρονο οικισμό υπάρχει η φυλακή Istiqbal Tura, γνωστή για τις εγκαταστάσεις υψηλής ασφάλειας Liman Tura. Σε αυτές τις εγκαταστάσεις, το όνομα των οποίων σημαίνει συγκρότημα «Σκορπιός», έχουν κρατηθεί ανά τα χρόνια μερικοί από τους πιο γνωστούς εγκληματίες της Αιγύπτου. Κάποια κελιά για μακροχρόνια κράτηση έχουν διαμορφωθεί σε μικρά διαμερίσματα με κουζινούλα κ.τ.λ..
Από την άλλη μεριά, έχουν υπάρξει καταγγελίες ότι η φυλακή έχει χρησιμοποιηθεί για βασανιστήρια και για παράνομη έκδοση κρατουμένων με συνεργασία της μυστικής υπηρεσίας της Αιγύπτου Mukhabarat και της CIA, υπό το καθεστώς του Μουμπάρακ. Μπορεί να έχει λειτουργήσει με αυτήν την ιδιότητα από το 1995/96, κάνοντας έτσι τις φυλακές ένα από τα πρώτα μέρη που εξυπηρετούσαν μυστικά προγράμματα.
Γνωστοί κρατούμενοι της φυλακής:
Χωρίς επιβεβαίωση:
Εξωτερικοί σύνδεσμοι
Κατηγορία:Αρχαιολογικοί τόποι στην Αίγυπτο
Γκίργκα
Η Γκίργκα (αραβικά : جرجا, αρχαία ελληνικά: Θίνις, Κοπτικά: ⲧⲓⲛ) είναι πόλη της Αιγύπτου στο Κυβερνείο Σοχάγκ. Στα αρχαία αιγυπτιακά ήταν γνωστή σαν Τιενί, Τιν στα κοπτικά, και Θίνις από τους αρχαίους έλληνες. Η πόλη έχει 120.413 κατοίκους (2005), βρίσκεται στην αριστερή όχθη του Νείλου κι απέχει 35 χλμ από τη Σοχάγκ και 85 χλμ από τη Κένα. Για το σημερινό όνομα της υπάρχει η εκδοχή ότι το πήρε από ένα κοπτικό μοναστήρι του Αγίου Γεωργίου.
Ιστορία
Η πόλη ήταν η πρώτη πρωτεύουσα της ενωμένης Αιγύπτου. Έχει βρεθεί νεκρόπολη από το μέσο Βασίλειο που πιστεύεται ανήκει στη Θίνις. Εδώ λατρευόταν ο Ονούρις και υπήρχε στη πόλη ναός του ήδη από το Παλαιό Βασίλειο. Ο Μανέθων αναφέρει ότι από την Θίνη προερχόταν η πρώτη δυναστεία Φαραώ που αποκαλούνταν μαζί με τη 2η δυναστεία "Θινιτική", με πρώτο φαραώ τον Μήνη που είχε γεννηθεί εδώ.
Πέραμα Πεταλείας Κέρκυρας
Το Πέραμα (παλαιότερη ονομασία Σαλιβανάμπελα) είναι μικρός οικισμός που σχεδόν έχει εγκαταλειφθεί από την δεκαετία του 1980. Στην απογραφή του 2011 δεν δηλώθηκε κάποιος κάτοικος, ενώ το 2001, ύπήρξε ένας κάτοικος. Βρίσκεται σε υψόμετρο 700 μέτρων περίπου, στα βόρεια του νησιού της Κέρκυρας, κοντά και δυτικά της κορυφής του όρους Παντοκράτορας. Μαζί με τους οικισμούς Δροσερή (24 κ.), Ερίβα (26 κ.), Πετάλεια (121 κ.) και Στρινύλα (38 κ.) αποτελούν την τοπική κοινότητα Πεταλείας (209 κ.) της δημοτικής ενότητας Θιναλίου του δήμου Κέρκυρας. Απέχει περίπου 29 χλμ από την πόλη της Κέρκυρας και 2,3 χλμ από την Πετάλεια.
Γκίργκα
Ιστορία
Επιγραφές αποδεικνύουν ότι ο βασιλιάς Βόηθος, ιδρυτής της δεύτερης δυναστείας, κατασκεύασε ένα νέο παλάτι στη πόλη.
Πέραμα Πεταλείας Κέρκυρας
Πληθυσμιακή εξέλιξη
Για τα έτη από 1961 έως και 1991 η απογραφή αναφέρεται σε πραγματικό πληθυσμό και για τα 2001 και 2011 σε μόνιμο.
Διοικητικές μεταβολές
Σήμερα ο οικισμός μαζί με τους οικισμούς Δροσερή (24 κ.), Ερίβα (26 κ.), Πετάλεια (121 κ.) και Στρινύλα (38 κ.) αποτελούν την τοπική κοινότητα Πεταλείας (209 κ.) της δημοτικής ενότητας Θιναλίου του δήμου Κέρκυρας.
Γκίργκα
Ιστορία
Ανήκε διοικητικά στην 9η νομή της αρχαίας Αιγύπτου. Η ακριβή θέση της αρχαίας πόλης δεν είναι σίγουρα γνωστή και δεν έχει ανασκαφεί ακόμα, μία από τις περιοχές που ταυτίζεται είναι η Γκίργκα<. Οι αρχαίοι συγγραφείς αναφέρουν ότι ήταν στη Άνω Αίγυπτο και κοντά στην Άβυδο.
Πέραμα Πεταλείας Κέρκυρας
Παραπομπές
Κατηγορία:Χωριά της Κέρκυρας Κατηγορία:Δήμος Κέρκυρας Κατηγορία:Δήμος Βόρειας Κέρκυρας
Γκίργκα
Ιστορία
Τον 14ο αιώνα κατακτήθηκε από τους άραβες κι έγινε κέντρο Βερβερικής φυλής. Το 1756 την κατέκτησαν οι Οθωμανοί κι έγινε έδρα του κυβερνήτη της επαρχίας που συνέχισε έως το 1859 που αντικαταστάθηκε από άλλη πόλη.
Στην πόλη υπάρχει κοπτική μειονότητα και έδρα επισκόπου.
Εξωτερικοί σύνδεσμοι
Κατηγορία:Πόλεις της Αιγύπτου Κατηγορία:Πόλεις της Αρχαίας Αιγύπτου
Μεσαριά Σχοινούσσας
Για οικισμούς στην Ελλάδα με το ίδιο όνομα δείτε: Μεσαριά (αποσαφήνιση)
Η Μεσαριά ή Μεσσαριά είναι μικρό χωριό στο βόρειο τμήμα της Σχοινούσσας των Κυκλάδων. Βρίσκεται Β.-ΒΑ. από τη Χώρα ή Παναγιά την πρωτεύουσα και κύριο οικισμό του νησιού σε απόσταση περίπου 1,5 χιλιόμετρα. Οι κάτοικοί του ασχολούνται με τη γεωργία, την κτηνοτροφία, την αλιεία και τον τουρισμό. Αξιοθέατα είναι τα παλιά σπίτια, οι δύο ανεμόμυλοι και η εκκλησία του Ευαγγελισμού της Θεοτόκου με το χρωματιστό τέμπλο του. Στα ανατολικά του χωριού και σε απόσταση 600 μέτρων υπάρχει η παραλία Ψιλή Άμμος. Από το χωριό περνάει το μονοπάτι Χώρα-Μεσαριά - Κάμπος - Ψιλή Άμμος. Αναφέρεται επίσημα το 1928 όταν προσαρτήθηκε στην τότε κοινότητα Σχοινούσης. Σύμφωνα με το Πρόγραμμα Καλλικράτης, υπάγεται στη δημοτική ενότητα Σχοινούσας του δήμου Νάξου & Μικρών Κυκλάδων και σύμφωνα με την απογραφή του 2011 έχει μόνιμο πληθυσμό 16 κατοίκους.
Τιεμπουάν
Το Τιεμπουάν (γαλλικά: Thiébouhans) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ελισάβετ Φαρνέζε
Η Ελισάβετ Φαρνέζε (ιταλικά: Elisabetta Farnese, ισπανικά: Isabel de Farnesio, 25 Οκτωβρίου 1692 – 10 Ιουλίου 1766) ή Ελισάβετ της Πάρμα, ήταν σύζυγος του Φιλίππου Ε΄ της Ισπανίας και βασίλισσα της Ισπανίας. Ήταν κόρη του Οδοάρδου Β΄ Φαρνέζε, Διαδόχου της Πάρμα, και της Δωροθέας Σοφίας των Βίττελσμπαχ, κόρης του Φιλίππου Γουλιέλμου του Παλατινάτου.
Βίος
Έλαβε από τη μητέρα της αυστηρή παιδεία, η οποία όμως δεν μπόρεσε να ελέγξει τον εκρηκτικό της χαρακτήρα. Σε ηλικία 21 ετών προσκλήθηκε να παντρευτεί τον Φίλιππο Ε΄ της Ισπανίας. Ο αδύναμου χαρακτήρα Βασιλιάς, μετά το θάνατο της πρώτης του συζύγου, είχε γίνει έρμαιο στα χέρια της κακόβουλης Μαρί Ανν ντε Τρεμόιγ (1642–1722), που ήταν η πρώτη κυρία της βασιλικής αυλής. Ο Καρδινάλιος Αλμπερόνι (1664–1752), ουσιαστικός κυβερνήτης της Ισπανίας εκείνη τη περίοδο, αναζητούσε μια νέα δυναμική σύζυγο για τον βασιλιά Φίλιππο, ώστε να μπορέσει να εκδιώξει την Μαρία Άννα από τη βασιλική αυλή: η δυναμική Ελισάβετ ήταν η πιο κατάλληλη.
Το 1714 παντρεύτηκε στην Πάρμα δι' αντιπροσώπου τον Φίλιππο Ε΄ της Ισπανίας. Μετά την άφιξή της στην Ισπανία έδειξε το δυναμικό της χαρακτήρα, επιβαλλόμενη στην βασιλική Αυλή και ξεκινώντας, σε συνεργασία με τον Αλμπερόνι, την προσπάθεια για ανόρθωση του ισπανικού μεγαλείου, βοηθούμενη σε αυτό από τον αδύναμου χαρακτήρα άνδρα της. Κύριος στόχος της ήταν η ανάκτηση των ισπανικών κτήσεων στην Ιταλία. Με τέτοιο πάθος ασχολήθηκε με την πολιτική, που όταν κάποτε γαλλικά στρατεύματα εισέβαλλαν στα Πυρηναία, ανέλαβε η ίδια την ηγεσία των ισπανικών στρατευμάτων. Αρχικά κατάφερε να ανακτήσει τη Σαρδηνία και τη Σικελία, όμως το 1720 οι άλλες ευρωπαϊκές δυνάμεις την ανάγκασαν να εγκαταλείψει αυτά τα εδάφη.
Το 1724 ο Φίλιππος Ε΄ αναγκάστηκε να παραιτηθεί υπέρ του γιου του Λουδοβίκου. Μετά το θάνατο του διαδόχου του όμως, λίγους μήνες αργότερα ο Φίλιππος Ε΄ επανήλθε στο θρόνο, οπότε η Ελισάβετ ανέλαβε τον απόλυτο έλεγχο της ισπανικής κυβέρνησης. Αυτήν την περίοδο επικεντρώθηκε στην εξασφάλιση θρόνων για όλους τους γιους της (το θρόνο της Ισπανίας τον κληρονομούσαν οι γιοι του Φιλίππου από τον προηγούμενο γάμο του) και να ανακτήσει όλες τις παλιές ισπανικές περιοχές στην Ιταλική χερσόνησο για λογαριασμό των παιδιών της. Μέχρι το 1736 είχε κατορθώσει να εξασφαλίσει για τον πρώτο γιο της Κάρολο (μετέπειτα Κάρολος Γ΄ της Ισπανίας) τον θρόνο των Δύο Σικελιών και για τον τρίτο το δουκάτο της Πάρμα.
Οικογένεια
μικρογραφία|δεξιά|Η Ελισάβετ Φαρνέζε Νυμφεύτηκε τον Φίλιππο Ε΄ της Ισπανίας και είχε τέκνα:
Air Malta
Η Air Malta plc είναι η αεροπορική εταιρεία της Μάλτα, με έδρα τη Luqa και το Διεθνές Αεροδρόμιο της Μάλτας. Κάνει πτήσεις στην Ευρώπη, στη Μέση Ανατολή και στη Βόρεια Αφρική.
Ιστορία
δεξιά|μικρογραφία|Μόλις ένα στήριγμα του στόλου, το Boeing 737-200 σειρά από τότε έχει καταργηθεί, εδώ στο Αεροδρόμιο Χίθροου του Λονδίνου το 1983.
Τα πρώτα χρόνια
Λίγο μετά το Δεύτερο Παγκόσμιο Πόλεμο, πολλές μικρές ιδιωτικές εταιρείες σχηματίστηκαν στη Μάλτα. Μεταξύ αυτών ήταν η Malta Instone Airlines, η BAS (Malta) Ltd, και η Malta Airlines. Το 1947, οι δύο εταιρείες Malta Instone Airlines και BAS (Malta) Ltd, συγχωνεύτηκαν για να σχηματίσουν την Air Malta Ltd.
Η Air Malta άρχισε να λειτουργεί, με 2 μισθωμένα Boeing 720Bs που έκαναν πτήση στη Ρώμη, στην Τρίπολη, στο Λονδίνο, στο Μάντσεστερ, στη Φρανκφούρτη και στο Παρίσι από τη Μάλτα. Αργότερα αγόρασε 3 Boeing 720Bs.
Το 1981, μίσθωσε 3 Boeing 737-200. Το 1986 η Air Malta αγόρασε 3 νέα Boeing 737-200, ενώ το 1987 αγόρασε το πρώτο της Airbus A320. Το 1992 αγόρασε 3 Boeing 737-300 και 4 Avro RJ70 για τα δρομολόγια προς Κατάνια και Παλέρμο.
Ανάπτυξη από το 2000
μικρογραφία|Ένα Air Malta [[Airbus A320|Airbus A320-200 που φοράει το πρώην στάβλο στο 2007]] Μεταξύ του 2002 και του 2007, η Air Malta αντικατάστησε όλα της τα αεροσκάφη με τα νέα αεροσκάφη Airbus A319s και A320.
Συμβάντα και ατυχήματα
Από την ίδρυσή της το 1973, η Air Malta έχει υποστεί τα εξής θανατηφόρα ατυχήματα:
Πηγές
Κατηγορία:Ευρωπαϊκές αεροπορικές εταιρείες
Κουρτ Μολλ
Ο Κουρτ Μολλ (Kurt Moll, 11 Απριλίου 1938 - 5 Μαρτίου 2017) ήταν Γερμανός βαθύφωνος και από τους σημαντικότερους σύγχρονους τραγουδιστές όπερας.
Βιογραφία
Γεννήθηκε στις 11 Απριλίου 1938 κοντά στο Κέρπεν. Από μικρός άρχισε να μαθαίνει μουσική και έπαιζε κιθάρα και βιολοντσέλο, ενώ διατηρούσε θέση σολίστα στη σχολική χορωδία. Σπούδασε στην Ανώτερη Σχολή Μουσικής της Κολωνίας και παρακολούθησε ιδιωτικά μαθήματα με διδάσκαλο την Έμμυ Μίλλερ στο Κρέφελντ. Ξεκίνησε την επαγγελματική του καριέρα σε ηλικία είκοσι χρονών στην Όπερα της Κολωνίας και λίγο αργότερα προσκλήθηκε και στο Άαχεν. Εργάστηκε και στο Κρατικό Θέατρο του Μάιντς και στο Βούπερταλ. Το 1967 πρωτοεμφανίστηκε στο Φεστιβάλ του Μπαϊρόιτ, και έκτοτε έγινε διεθνής γνωστός με εμφανίσεις το 1970 στο Φεστιβάλ του Σάλτσμπουργκ, το 1972 στη Σκάλα του Μιλάνου, το 1974 στο Σαν Φρανσίσκο και το 1979 στην Μητροπολιτική Όπερα της Νέας Υόρκης.
Αποσύρθηκε από την ενεργό δράση με τελευταία εμφάνιση στις 31 Ιουλίου 2006 στην Κρατική Όπερα της Βαυαρίας, και έκτοτε ιδιωτεύει. Είναι παντρεμένος με την Ούρσουλα Μολλ και έχει τρεις απογόνους.
Ρεπερτόριο
Ερμήνευσε με επιτυχία σημαντικούς ρόλους των έργων των Μότσαρτ, Βάγκνερ και Στράους, αλλά και του Βέμπερ, ενώ συνεργάστηκε με τους σημαντικότερους διευθυντές ορχήστρας. Ερμήνευσε επίσης τον κύκλο τραγουδιών Winterreise του Σούμπερτ με συνοδεία τον Κορντ Γκάρμπεν στο πιάνο, και ηχογράφησε ένα διπλό CD με μπαλάντες του Καρλ Λέβε.
Εξωτερικοί σύνδεσμοι
Κατηγορία:Βαθύφωνοι Κατηγορία:Γερμανοί μουσικοί
Βαλκανικοί Αγώνες Στίβου 1936 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 1936 πραγματοποιήθηκε στις 6 Οκτωβρίου στο Παναθηναϊκό Στάδιο.
Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Γρηγόρης Λαμπράκης για δεύτερη συνεχή φορά μπροστά από τον Γιουγκοσλάβο Γιοβάν Μίκιτς. Το χάλκινο μετάλλιο κατέκτησε ο Χρήστος Ναυπλιώτης. Η Ελλάδα κέρδισε το αγώνισμα για όγδοη συνεχόμενη χρονιά. Έλαβαν μέρος 9 αθλητές από 5 χώρες.
Τελικός
Ο τελικός πραγματοποιήθηκε στις 6 Οκτωβρίου.
Μετέχουσες χώρες
Στο αγώνισμα συμμετείχαν 9 αθλητές από 5 χώρες.
• 4
Πίνακας μεταλλίων (1929—1936)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1936.
Παραπομπές
Κατηγορία:Αγωνίσματα στους Βαλκανικούς Αγώνες Στίβου 1936 1936
Ιάκωβος Παλαιολόγος
Ο Ιάκωβος Παλαιολόγος (λατ.: Jacob Palaeologus) ήταν Έλληνας λόγιος του 16ου αιώνα με αντιτριαδικές ιδέες.
Βιογραφικά στοιχεία
Γεννήθηκε περί το 1520 στη Χίο από γονείς με Βυζαντινή καταγωγή από την οικογένεια των Παλαιολόγων.
Ήλθε στην Ιταλία για να εμπλουτίσει τις γνώσεις του και εκεί ασπάστηκε τις τότε επικρατούσες νέες θρησκευτικές ιδέες. Λόγω των πολιτικών διαταραχών που επικρατούσαν αποδήμησε στη Γερμανία με την ελπίδα ότι εκεί θα έβρισκε ελευθερία συνείδησης. Συνέχισε να περιπλανιέται για κάμποσα χρόνια, μέχρι που εγκαταστάθηκε στην Τρανσυλβανία, όπου το 1569 διαδέχτηκε τον Ιωάννη Σόμμερ στη θέση του εφόρου του γυμνασίου του Κλουζ-Ναπόκα.
Εκείνη την εποχή άκμαζε η ηγετική φιγούρα των αντιτριαδικών, ο Σίμων Βουδναίος, ο οποίος ανέπτυξε τις αρχές του Λαιλίου Σοκίνου και θεωρούταν αρχηγός των ημιεβραϊζόντων της Λιθουανίας. Ο Παλαιολόγος έγινε θερμός οπαδός των ιδεών Βουδναίου, και εφάμιλλός του στην παιδεία και τη ρητορική δεινότητα. Τόσο διατάραξε η διδασκαλία του Ιάκωβου την κοινή ησυχία, ώστε ο Σοκίνος, τον οποίο η νέα θρησκευτική κίνηση θεωρούσε αρχηγό της, αναγκάστηκε να αποκηρύξει τα διδασκόμενα. Αλλά και η εξουσία δεν άργησε να ενεργοποιηθεί, συλλαμβάνοντας τον Παλαιολόγο, ο οποίος οδηγήθηκε αιχμάλωτος στον Πάπα Γρηγόριο ΙΓ’ που προ πολλού ήδη είχε ζητήσει τη σύλληψή του.
Ο Παλαιολόγος οδηγήθηκε στη Ρώμη και παραδόθηκε στο ιεροδικείο. Δικάστηκε και καταδικάστηκε σε θάνατο δια πυρός ζωντανός.
Ο Κιάππης λέει ότι πάνω στην πυρά ο Παλαιολόγος στις 22 Μαρτίου 1585 κήρυξε μετάνοια για τα συγγράμματα και τη διδασκαλία του και ζήτησε προθεσμία για να σκεφτεί. Οι ιεροδικαστές πείστηκαν για το ειλικρινές των λόγων του και τον επανέφεραν στη φυλακή, όπου και συνέγραψε μερικά έργα γεμάτα ευλάβεια και σοφία. Η διήγηση αυτή του Κιάππη όμως δεν επαληθεύεται από άλλες πηγές.
Πηγές
Κατηγορία:Έλληνες λόγιοι του 16ου αιώνα Κατηγορία:Ουνιταριανοί Κατηγορία:Αντιτριαδισμός Ιακωβος
Φρειδερίκος Σμιτ
Ο Φρειδερίκος Σμιτ (Γερμανικά: Friedrich Schmidt) ήταν Βαυαρός γεωπόνος και αρχικηπουρός του Βασιλικού Κήπου.
Βιογραφικά στοιχεία
Καταγόταν από το Ντεσάου της Πρωσίας. Ήλθε στην Ελλάδα στις αρχές της βασιλείας του Όθωνα, όταν η βασίλισσα Αμαλία θέλησα να επεκτείνει τον Βασιλικό κήπο. Ερχόμενος στην Αθήνα ανέλαβε βοηθός του Σμάρατ. Γι' αυτό τον σκοπό μετέφερε αυτοφυή είδη από το Σούνιο και την Εύβοια. Το 1854 αντικατέστησε στην διεύθυνση του Κήπου τον Γάλλο Φρανσουά Λουί Μπαρώ. Στην θέση αυτή παρέμεινε για τριάντα χρόνια, παρά την μεταβολή της βασιλικής οικογένειας. Σε αυτόν οφείλεται η ονοματοδοσία "Βοϊδοπνίκτης", ενός μικρού ρέματος που διέσχιζε το Λεκανοπέδιο.
Ήταν παντρεμένος με την Αθανασούλα Βούλγαρη, κόρη του πρωθυπουργού Δημητρίου Βούλγαρη και είχαν αποκτήσει δέκα παιδιά, μεταξύ των οποίων την Πηνελόπη, γιαγιά του Νίκου Εγγονόπουλου και τον Αντώνιο , γεωπόνο και υπεύθυνο για τον κήπο του Ζαππείου. Απόγονός του επίσης είναι η Λένα Tριανταφύλλη, γραμματέας του Κωνσταντίνου Καραμανλή.
Παραπομπές
Κατηγορία:Γεωπόνοι Κατηγορία:Βαυαροί
Τιζ
Παραπομπές
Κατηγορία:Κοινότητες του Ντου
Ολλανδικό πρωτάθλημα ποδοσφαίρου ανδρών 2003-04
Το Ολλανδικό πρωτάθλημα ποδοσφαίρου ανδρών 2003-04 ή αλλιώς το Ερεντιβίζιε 2003-04 ήταν το 48ο πρωτάθλημα Ερεντιβίζιε. Ξεκίνησε στις 15 Αυγούστου 2003 και ολοκληρώθηκε στις 16 Μαΐου 2004.
Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2002-03.
Βαθμολογία
1 Η Ουτρέχτη κέρδισε την είσοδο στο Κύπελλο ΟΥΕΦΑ επειδή ήταν νικήτρια του Κυπέλλου Ολλανδίας 2003-04.
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 2003-2004 Κατηγορία:Έρεντιβιζι
Ελαιοχρωματιστής
350px|thumb|Ελαιοχρωματιστές που εργάζονται στο [[Κάπρι, της Ιταλίας]] Ένας ελαιοχρωματιστής ή μπογιατζής είναι ένας επαγγελματίας υπεύθυνος για τη βαφή και τη διακόσμηση κτιρίων. Ο σκοπός του ελαιοχρωματιστή είναι να βελτιώσει την εμφάνιση ενός κτιρίου και να το προστατεύσει από ζημιές από νερό, διάβρωση και μούχλα. Η βαφή ενός σπιτιού μπορεί επίσης να είναι μια μορφή καλλιτεχνικής ή/και πολιτιστικής έκφρασης όπως η βαφή του σπιτιού Ndebele στη Νότια Αφρική.
Περιγραφή
Η κύρια εργασία του ελαιοχρωματιστή είναι η ομοιόμορφη κατανομή του χρώματος στις επιφάνειες που πρόκειται να διακοσμηθούν με τη χρήση εργαλείων όπως πινέλα ή ρολά. Συνηθώς ο ελαιοχρωματιστής προσλαμβάνεται από τους κατασκευαστές ή ιδιοκτήτες των σπιτιών για να δώσει χρώμα και προστασία στους τοίχους και τις οροφές τους σύμφωνα με τα γούστα τους και το σχέδιο του σπιτιού.
Οι εργασίες του περιλαμβάνουν το ξύσιμο των τοίχων για την αφαίρεση της παλιάς μπογιάς ή της ταπετσαρίας πριν την εφαρμογή της νέας. Για να το κάνει αυτό, χρησιμοποιεί νερό και σπάτουλες. Επίσης τρίβει τις λείες επιφάνειες χρησιμοποιώντας γυαλόχαρτο ή μεταλλικές βούρτσες.
250px|thumb|Ελαιοχρωματιστής βάφει έναν τοίχο με ρολό Ο ελαιοχρωματιστής χρησιμοποιεί διαφορετικούς τύπους βαφής ανάλογα με τα χαρακτηριστικά του δωματίου, τον τύπο της επιφάνειας και το επιθυμητό αποτέλεσμα. Έτσι, χρησιμοποιεί μεταλλικό χρώμα για να καλύψει μεταλλικούς σωλήνες και δοχεία, σμάλτο για καλοριφέρ ή ακρυλικό χρώμα για υγρές περιοχές ή περιοχές που έχουν επηρεαστεί από λίπη. Επίσης, χρησιμοποιεί βερνίκια σε ξύλινες επιφάνειες για να τις προστατέψει από την υγρασία και τη φθορά.
Παραπομπές
Κατηγορία:Επαγγέλματα
NGC 1097
Ο NGC 1097 είναι ραβδωτός σπειροειδής γαλαξίας, ο οποίος απέχει περίπου 45 εκατομμύρια έτη φωτός από τη Γη και βρίσκεται στον αστερισμό Κάμινο. Είναι επίσης γαλαξίας Σίφερτ και τον ανεκάλυψε ο αστρονόμος Ουίλιαμ Χέρσελ στις 9 Οκτωβρίου 1790. Υπάρχουν δύο δορυφορικοί γαλαξίες, ο NGC 1097A και NGC 1097B. Ο πρώτος είναι ο μεγαλύτερος από τους δύο και απέχει 42.000 έτη φωτός από το κέντρο του NGC 1097. Η βαρυτική αλληλεπίδραση είναι πολύ έντονη ανάμεσα στον NGC 1097 και τον NGC 1097Α.
Χαρακτηριστικά
Στο κέντρο του γαλαξία βρίσκεται υπερμεγέθης μαύρη τρύπα, που φτάνει στα 140 εκατομμύρια ηλιακές μάζες. Γύρω από αυτήν υπάρχει μεγάλος δακτύλιος περιοχών όπου γεννώνται νέοι αστέρες, εξαιτίας της εισροής ύλης από άλλες περιοχές του γαλαξία, ενώ πελώριο δίκτυο αερίων και σκόνης μεταφέρει υλικό από τον δακτύλιο στη μαύρη τρύπα. Η διάμετρός του είναι περίπου 5.000 έτη φωτός, ενώ οι βραχίονες του γαλαξία εκτείνονται για δεκάδες χιλιάδες έτη φωτός.
Από το 1992 έχουν ανιχνευθεί τρεις υπερκαινοφανείς αστέρες: οι SN 1992bd, SN 1999eu και SN 2003B).
Εξωτερικοί σύνδεσμοι
Κατηγορία:Ραβδωτοί σπειροειδείς γαλαξίες Κατηγορία:Κάμινος (αστερισμός) 1097 Κατηγορία:Αντικείμενα Caldwell Κατηγορία:Γαλαξίες Arp
Άψυρτος (κτηνίατρος)
μικρογραφία|Το Medicinae Veterinariae, που δημοσιεύθηκε από τον Ζαν Ρυέλ, περιέχει τα έργα του Άψυρτου Ο Άψυρτος ήταν ιστορικός και γνωστός κτηνίατρος από την Βυζαντινή Αυτοκρατορία.
Σύμφωνα με τον Σουίδα και τη Ευδοκία Μακρεμβολίτισσα, γεννήθηκε είτε στην Προύσα ή τη Νικομήδεια στη Βιθυνία. Υπηρέτησε υπό τον Κωνσταντίνο στην εκστρατεία του στο Δούναβη, δεν είναι όμως σαφές αν εννοείται ο Μέγας Κωνσταντίνος (322 μ.Χ.) ή ο Κωνσταντίνος Δ΄ (671 μ.Χ).
Τα γραπτά του βρίσκονται στο Medicinae Veterinariae Libri Duo, το οποίο δημοσιεύθηκε αρχικά στα λατινικά από τον Ζαν Ρυέλ, και αργότερα στα ελληνικά από τον Σίμωνα Γρυναίο. Ο Κρίστιαν Κόνραντ Σπρένγκελ δημοσίευσε ένα μικρό έργο με τίτλο Programma de Apsyrto Bithynio.
Παραπομπές
Κατηγορία:Αρχαίοι Έλληνες
Πέτρος Βασιλειάδης
Ο Πέτρος Βασιλειάδης (1945-) είναι ομότιμος καθηγητής του Τμήματος Θεολογίας του Αριστοτέλειου Πανεπιστημίου Θεσσαλονίκης (ΑΠΘ), Πρόεδρος επί τιμή του Κέντρου Οικουμενικών, Ιεραποστολικών και Περιβαλλοντικών Μελετών «Μητρ. Παντελεήμων Παπαγεωργίου» (CEMES) και της Παγκόσμιας Συνομοσπονδίας Θεολογικών Εκπαιδευτικών Ιδρυμάτων (WOCATI). Γεννήθηκε στη Θεσσαλονίκη το 1945, σπούδασε Θεολογία και Μαθηματικά στο AΠΘ, και έκανε μεταπτυχιακές σπουδές στη Βιβλική Κριτική και Βιβλική Θεολογία στα πανεπιστήμια Kings’ College του Λονδίνου και Χαϊδελβέργης της Γερμανίας.
Σπουδές και θεολογική συνεισφορά
Το 1977 υπέβαλε στη Θεολογική Σχολή του Πανεπιστημίου Αθηνών τη διδακτορική του διατριβή με θέμα «Η περί της Πηγής των Λογίων Θεωρία. Κριτική θεώρησις των σύγχρονων φιλολογικών και θεολογικών προβλημάτων της Πηγής των Λογίων». Δίδαξε Καινή Διαθήκη και Διαθρησκειακό Διάλογο, και κατ’ ανάθεση Λειτουργική και Οικουμενική Θεολογία στο ΑΠΘ και σε διάφορα πανεπιστήμια των ΗΠΑ (St. Vladimir’s, St. Athanasius, Smith College, Lynchburg), της Ευρώπης (Μποσέ, Μπολόνια, Κοπεγχάγη, Λουντ, Όσλο, Γιοένσου, Ρέυκιαβικ) και της Ασίας (Νότια Κορέα).
Μετά την αφυπηρέτησή του από το ΑΠΘ, και μετά την τιμητική επιβράβευσή του με το αφιέρωμα του Τμήματός Θεολογίας του ΑΠΘ για την συμβολή του στον Οικουμενικό διάλογο, αφιερώθηκε στη δημιουργία του Κέντρου CEMES, διευθύνοντας ως Πρόεδρός του τα προγράμματά του για τον Οικουμενικό διάλογο, τον διαθρησκειακό διάλογο, την Ορθόδοξη χριστιανική ιεραποστολή, τις διακόνισσες, την Αγία και Μεγάλη Σύνοδο και την Ουκρανική Αυτοκεφαλία. Επίσης ως Πρόεδρός επί τιμή του CEMES ανέλαβε την οργάνωση και διεύθυνση του μεταπτυχιακού προγράμματος Master in Orthodox Ecumenical Theology (ΜΟΕΤ).
Η συμβολή του στη βιβλική έρευνα
Στο χώρο της βιβλικής επιστήμης η συμβολή του επικεντρώνεται κυρίως στην Πηγή των Λογίων (Q), και ιδιαίτερα στην πρότασή του για τη χρήση των διαδικαστικών αρχών για την ανασυγκρότηση της Q, αλλά και στις επιπτώσεις που έχει η ανακάλυψή της, όχι τόσο στην επίλυση του Συνοπτικού Προβλήματος, όσο κυρίως στην αλλαγή της συμβατικής εικόνας των απαρχών του χριστιανισμού. Έχει επίσης συμβάλει στην έρευνα της παύλειας περί σταυρού και λογείας θεολογίας. Και στις δυο περιπτώσεις έχει υποστηρίξει τον κοινωνικό χαρακτήρα της theologia crucis και του αρχαίου αυτού θεσμού της εκκλησίας, της λογείας, απώτερος στόχος του οποίου ήταν η ισοκατανομή και κοινωνία των υλικών αγαθών.
Η θεολογική του συμβολή
Όσον αφορά στην εκκλησιολογία-ευχαριστιολογία, στη γραμμή της «ευχαριστιακής θεολογίας» του Μητροπολίτη Περγάμου κ. Ιωάννη (Ζηζιούλα) για την αναγκαιότητα του «πρωτείου», πάνω σε θεολογική και όχι απλώς ιστορική βάση, επανέφερε προς συζήτηση και τις απόψεις του εισηγητού της «ευχαριστιακής εκκλησιολογίας» N. Affanasiev, τονίζοντας την πνευματολογία (πέραν της χριστολογίας) και την ιεραποστολική (πέραν της ευχαριστιακής) διάσταση της Εκκλησίας, πλησιάζοντας έτσι τις απόψεις του Αρχιεπισκόπου Αλβανίας Αναστασίου (Γιαννουλάτου).
Με αυτό το σκεπτικό και με βάση τα βιβλικά δεδομένα υποστήριξε την ανάγκη επαναθεώρησης της Ορθόδοξης θέσης περί της intercommunio και του «μη περιεκτικού» χαρακτήρα της Θείας Ευχαριστίας, όπως επίσης και της Ορθόδοξης ανθρωπολογίας. Έχοντας διαπιστώσει την υποχώρηση του λόγου του Θεού, του ευαγγελίου, και των βιβλικών καταβολών της Ορθόδοξης θεολογίας, επιχειρεί δημιουργική σύνδεση της μετέπειτα εξέλιξης της εκκλησιαστικής παράδοσης, αλλά και της σύγχρονης θεολογικής προβληματικής, με τη βιβλική παράδοση. Για τον λόγο αυτό συνέβαλε στην υπέρβαση του κατακερματισμού της θεολογικής επιστήμης διευρύνοντας την επιστημονική και πρακτική του δραστηριότητα σε περιοχές, όπως η οικουμενική κίνηση και θεολογία, η ιεραποστολική, η λειτουργική θεολογία, και η θεολογική εκπαίδευση.
Ως προς τη λεγόμενη προφητική θεολογία, βασική θεολογική του θέση είναι η προτεραιότητα της οριζόντιας (εκκλησιολογικής και εσχατολογικής) προοπτικής, τόσο στην Καινή Διαθήκη και την αρχέγονη Εκκλησία, όσο και στη μεταγενέστερη χριστιανική γραμματεία, με την κάθετη σωτηριολογική (παύλεια) διδασκαλία να εντάσσεται πάντοτε μέσα στα πλαίσια της οριζόντιας εσχατολογικής ως συμπληρωματική. Βασιζόμενος στη θεμελιακή, πλην όμως περιθωριοποιημένη ενανθρωπησιακή χριστιανική διδασκαλία, και υποστηρίζοντας υπέρβαση της παραδοσιακής πατερικής «αποκλειστικότητας» της νεότερης Ορθόδοξης θεολογίας, αλλά και προβάλλοντας την αναγκαιότητα βιβλικής θωράκισης της ευχαριστιακής εκκλησιολογίας, έχει προβάλει μετ’ επιτάσεως την προφητική θεολογία, πέρα και πάνω από τις νεότερες παραδοσιακές θεολογίες, που έχουν κυριαρχήσει από την δεκαετία του ‘60: ευχαριστιακή και θεραπευτική.
Σε ό,τι αφορά στη θεολογία και την παγκόσμια οικονομία, από το 2006 και εφεξής ως μέλος του προγράμματος «Φτώχεια-Πλούτος-Οικολογία» (PWE) του ΠΣΕ τα ερευνητικά ενδιαφέροντα και η πρακτική ενασχόλησή του τοποθετούνται προς την κατεύθυνση της εναλλακτικής προς τη νέο-φιλελεύθερη οικονομική παγκοσμιοποίηση χριστιανική πρόταση.
Σε σχέση με τη θεολογική εκπαίδευση, το 2002, μετά από υπερδεκαετή ευδόκιμη θητεία στην Παγκόσμια Συνομοσπονδία Θεολογικών Εκπαιδευτικών Ιδρυμάτων και το Διοικητικό της Συμβούλιο, εκλέχτηκε Πρόεδρός της (2002-2008), για την προσφορά του στην οποία του απενεμήθη ο ισόβιος τίτλος του Επιτίμου Προέδρου της. Η ερευνητική ενασχόληση και συμβολή του στην ανά την οικουμένη θεολογική εκπαίδευση συνίσταται στη σύνδεση των νέων προκλήσεων με τις παραδοσιακές θεολογικές προϋποθέσεις. Με αυτή τη διεθνή εμπειρία του, αλλά και την τεσσαρακονταετή ακαδημαϊκή του θητεία στην ανώτατη εκπαίδευση στην Ελλάδα, συμμετέχει στην αναθεώρηση του μαθήματος των θρησκευτικών στο δημόσιο λύκειο, αλλά και είναι από τους ένθερμους υποστηρικτές των μεταρρυθμίσεων στα δημόσια ελληνικά ΑΕΙ ως μέλος του Συνδέσμου Καθηγητών του ΑΠΘ.
Εργογραφία
Τα σημαντικότερα έργα του είναι:
Έχει εκδώσει επίσης συλλογικούς τόμους: Βιβλικές ερμηνευτικές μελέτες (1988), Ερμηνεία των Ευαγγελίων: Θεολογικές και ιστορικο-φιλοσοφικές προϋποθέσεις καθώς και ερμηνείες στα τέσσερα Ευαγγέλια (1990), Επίκαιρα αγιογραφικά θέματα: Αγία Γραφή και Ευχαριστία (2000) και Παύλος: Τομές στη θεολογία του Α΄ (2004).
Πηγές
Κατηγορία:Έλληνες θεολόγοι Κατηγορία:Καθηγητές Αριστοτελείου Πανεπιστημίου Θεσσαλονίκης
Θανάσης Κουρκουβέλας
Ο Θανάσης Κουρκουβέλας (γεννημένος το 1940) είναι Έλληνας παλαίμαχος διεθνής τερματοφύλακας που αγωνίστηκε κυρίως στον Πανιώνιο αλλά και στον Ολυμπιακό. Διακρινόταν για τις εκτινάξεις και την ευλυγισία του.
Καριέρα
Ο Θανάσης Κουρκουβέλας έκανε τα πρώτα του ποδοσφαιρικά βήματα στον Πανιώνιο. Στην ομάδα της Νέας Σμύρνης υπέγραψε και το πρώτο του επαγγελματικό συμβόλαιο. Στον Πανιώνιο παρέμεινε από το 1957, μέχρι και το 1969 έχοντας πραγματοποιήσει με τους κυανέρυθρους περισσότερες από 250 συμμετοχές. Μοναδική εξαίρεση της 12ετής συνεχούς παρουσίας του στην ομάδα της Νέας Σμύρνης αποτέλεσε ο 2ετής δανεισμός του στη Νίκη Βόλου. Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδος το 1967, αφού απέκλεισε τον ΟΦΗ με 2-2 και εύνοια στην κλήρωση και τον Πανελευσινιακό με 3-0, για να ηττηθεί στον τελικό από τον ΠΑΟ.
Την αγωνιστική περίοδο 1970-71, ο Θανάσης Κουρκουβέλας αγωνίστηκε στον Ολυμπιακό, με τον οποίο κατάφερε να κατακτήσει ένα Κύπελλο Ελλάδος (1971). Η ομάδα του Πειραιά αποτέλεσε και τον τελευταίο σταθμό της επαγγελματικής του καριέρας.
Μετά το τέλος της ποδοσφαιρικής του καριέρας, ο Θανάσης Κουρκουβέλας εργάστηκε ως προπονητής τερματοφυλάκων των τμημάτων υποδομής του Πανιωνίου και σε άλλες ομάδες της Αθήνας (Άγιος Δημήτριος, ΠΟΨ, Α.Π.Ο. Νέας Σμύρνης κ.ά.).
Στην Εθνική
Ο Θανάσης Κουρκουβέλας υπήρξε μία φορά διεθνής με την εθνική ομάδα. Ήταν στις 15/02/1967 στον εντός έδρας φιλικό αγώνα με τη Λιβύη (νικηφόρος με 4-0), όταν και πέρασε ως αλλαγή στο β΄ ημίχρονο στη θέση του Τάκη Οικονομόπουλου.
Πηγές
Κουρκουβέλας Θανάσης Κουρκουβέλας Θανάσης Κουρκουβέλας Θανάσης Κουρκουβέλας Θανάσης Κουρκουβέλας Κουρκουβέλας
Δέλτα Α.Ε.
Η Δέλτα Α.Ε. είναι ελληνική εταιρεία γαλακτοβιομηχανίας που ιδρύθηκε στην Αθήνα το 1952 από τον Αριστείδη Δασκαλόπουλο. Είναι μέλος του ομίλου Vivartia, που από το 2020 ανήκει στην CVC Capital Partners, με βάση το Λουξεμβούργο.
Ιστορία
120px|μικρογραφία|αριστερά|Παλαιότερο ιστορικό λογότυπο της εταιρείας. Η Δέλτα Α.Ε. ιδρύθηκε το 1952 στα Εξάρχεια, γωνία Διδότου και Ζωοδόχου Πηγής. Αρχικά λειτουργούσε ως οικογενειακό εργαστήριο παραγωγής γιαουρτιού και διάθεσης χύμα γάλακτος. Το 1965 μεταφέρθηκε στον Ταύρο. Τα επόμενα χρόνια, η Δέλτα ασχολήθηκε και με άλλου τύπου προϊόντα, όπως παγωτό, χυμός φρούτων, τυρί και άλλα.
Το 2000 μετονομάστηκε σε Δέλτα Πρότυπος Βιομηχανία Γάλακτος Α.Ε. και το 2006 απορροφήθηκε από την Vivartia Α.Β.Ε.Ε. Το 2010 επανεμφανίστηκε ως Δέλτα Τρόφιμα Α.Ε., θυγατρική της Vivartia Α.Β.Ε.Ε.
Η Δέλτα σήμερα είναι μια από τις μεγαλύτερες εταιρείες τροφίμων στην Ελλάδα, ενώ αναπτύσσεται και στο εξωτερικό. Η έδρα της έχει μεταφερθεί στο εργοστάσιο του Αγίου Στεφάνου (πρώην Μπογιάτι) και είναι στο 23ο χλμ. της Εθνικής Οδού Αθηνών - Λαμίας, στον Άγιο Στέφανο Αττικής.
Το 2020 η Δέλτα εξαγοράστηκε ως μέλος της Vivartia από την CVC Capital Partners.
Skyline (ταινία)
Η ταινία Skyline είναι ένα θρίλερ επιστημονικής φαντασίας του 2010, με θέμα την εισβολή των εξωγήινων στη Γη. Η σκηνοθεσία και η παραγωγή έγινε από τους αδελφούς Στράους (Colin και Greg Strause), ενώ πρωταγωνιστούν οι Έρικ Μπάλφουρ (Eric Balfour), Ντόναλντ Φάισον (Donald Faison), Σκότι Τόμσον (Scottie Thompson), Μπρίτανι Ντάνιελ (Brittany Daniel) και Ντέιβιντ Ζάγιας (David Zayas). Σύμφωνα με τους αδελφούς Στράους, το Skyline είναι η πρώτη από μια σειρά ταινιών, η οποία θα περιλαμβάνει τουλάχιστον μία ακόμη ταινία.
Πλοκή
Ο Τζάροντ (Έρικ Μπαλφούρ, The Texas Chainsaw Massacre) και η Ιλέιν (Σκότι Τόμσον, Star Trek) ταξιδεύουν στο Λος Άντζελες για το πάρτι γενεθλίων του καλύτερου φίλου του Τζάροντ, Τέρι (Ντόναλντ Φάισον).
Την επόμενη του πάρτι, λαμπρά, μπλε φώτα κατεβαίνουν από τον ουρανό και «αιχμαλωτίζουν» όποιον τα κοιτά. Ο Ρέι, υπάλληλος του Τέρι, που συμμετείχε στο πάρτι, πέφτει θύμα των φώτων, ενώ ο Τζάροντ σώζεται από τον Τέρι. Οι δυο τους αποφασίζουν να μάθουν τι είναι αυτά τα φώτα, και ανεβαίνουν στη στέγη του κτηρίου, όπου αντικρίζουν εκατοντάδες εξωγήινα σκάφη να κατεβαίνουν μέσα από το μπλε φως και να «ρουφάνε» χιλιάδες ανθρώπους.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2010 Κατηγορία:Ταινίες παραγωγής Universal Pictures Κατηγορία:Αμερικανικές ταινίες επιστημονικής φαντασίας Κατηγορία:Ταινίες γυρισμένες στην Καλιφόρνια
Καντόνι του Τιτσίνο
Το καντόνι του Τιτσίνο, επισήμως Δημοκρατία και Καντόνι του Τιτσίνο, είναι το νοτιότερο από τα 26 καντόνια της Ελβετίας. Το Τιτσίνο συνορεύει με το καντόνι του Ούρι στα βόρεια, το καντόνι του Βαλαί στα δυτικά, το καντόνι του Γκριτζόνι στα βορειοανατολικά, καθώς και τις ιταλικές περιφέρειες του Πεδεμόντιου και της Λομβαρδίας στο νότο. Περιβάλλει τον μικρό ιταλικό θύλακα του Καμπιόνε ντ'Ιτάλια.
Το όνομά του προέρχεται από τον ποταμό Τιτσίνο και είναι το μόνο καντόνι όπου τα ιταλικά είναι η μόνη επίσημη γλώσσα. Αντιπροσωπεύει το μεγαλύτερο μέρος της ιταλόφωνης Ελβετίας μαζί με το νότιο μέρος του Graubünden. Το 2019 είχε 351.491 κατοίκους.
Εξωτερικοί σύνδεσμοι
Κατηγορία:Καντόνια της Ελβετίας Κατηγορία:Σελίδες με πηγές CS1 στα Γερμανικά (de)
Διοργανώσεις Ε.Π.Σ. Αργολίδας 2015–16
Για την περίοδο 2015–16, η Ένωση Ποδοσφαιρικών Σωματείων Αργολίδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Αργολίδας.
Η πρωταθλήτρια ομάδα της ΕΠΣ Αργολίδας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Αργολίδας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Αργολίδας είναι η εξής:
Α1 Κατηγορία
Η κατηγορία διεξάγεται με τη συμμετοχή 16 συλλόγων και με τη μορφή πρωταθλήματος διπλών αγώνων. Μετά τη λήξη της κανονικής περιόδου των 30 αγωνιστικών η πρώτη σε βαθμούς ομάδα ανακηρύσσεται Πωταθλήτρια, ενώ οι δυο τελευταίες ομάδες υποβιβάζονται στην Α2. Τον τίτλο της περιόδου 2015-16 κατέκτησε η «Άθλητική Ένωση Λέρνας».
Η τελική βαθμολογία της κανονικής περιόδου ήταν: Πηγή: ΕΠΣ Αργολίδας
Α2 Κατηγορία
Σε δυο φάσεις διεξάγεται η Α2 κατηγορία. Στην κανονική περίοδο οι 19 ομάδες (η 20η «Νέος Αχιλλέας Φιχτίου» επέλεξε να αγωνιστει τελικά στη Β΄ ) χωρίστηκαν σε 2 ομίλους. Οι 5 πρώτες ομάδες κάθε ομίλου στη συνέχεια συνεχίζουν στον «Όμιλο Ανόδου» που αντιμετωπίζουν σε διπλούς αγώνες μόνο τις ομάδες του άλλου ομίλου.Οι δυο πρώτες ομάδες κερδίζουν την άνοδο. Οι υπόλοιπες ομάδες σχηματίζουν αντίστοιχα τον «Όμιλο Παραμονής» κρατώντας όμως τους βαθμούς που συγκέντρωσαν στα μεταξύ τους παιχνίδια στην πρώτη φάση. Οι δυο τελευταίες ομάδες υποβιβάζονται.
Θύελλα Λιμνών και Εθνικός Τολού ήταν οι ομάδες που κέρδισαν την άνοδο στην Α1 ενώ οι Α.Γ.Ο. Ναυπλίου, Απόλλων Άργους υποβιβάστηκαν.
Όμιλος Ανόδου
Οι ομάδες ξεκινούν με μπόνους βαθμών ανάλογα με τη θέση που κατέλαβαν στον όμιλό τους. Οι δυο πρώτοι προβιβάζονται στην Α1 ενω η τρίτη ομάδα ελπίζει σε άνοδο της πρωταθλήτριας Α1 στη Γ΄ Εθνική ώστε να καλύψει τη κενή θέση που θα δημιουργηθεί. Εκκρεμμεί ο αγώνας της 1ης αγωνιστικής που διακόπηκε: Ποσειδών - Λυγκεύς
Όμιλος Υποβιβασμού
Οι ομάδες κάθε ομίλου ξεκινάνε με τους βαθμούς που συγκέντρωσαν στην πρώτη φάση μόνο στους μεταξύ τους αγώνες και αγωνίζονται σε διπλούς αγώνες μόνο με τις ομάδες του άλλου ομίλου. Ουσιαστικά εχουν αγωνιστεί όλες από δυο φορές με τις υπόλοιπες ομάδες δίνοντας συνολικά 16 αγώνες. Επίσης παίρνουν και μπόνους βαθμούς ανάλογα με τη θέση που τερμάτισαν στην πρώτη φάση. Αν προβιβαστεί η ΑΕ Λέρνας στη Γ΄ Εθνική θα υποβιβαστεί μόνο ο 9ος Απόλλων Άργους, ειδάλλως θα υποβιβαστεί και ο προτελευταίος ΑΓΟΝ.
Β΄ Κατηγορία
Η Β΄ Κατηγορία διεξάγεται σε 2 φάσεις. Στην πρώτη φάση οι 25 ομάδες που δήλωσαν συμμετοχή χωρίστηκαν σε 4 ομίλους των 6 εως 7 ομάδων (7 είχε μόνο ο 3ος όμιλος). Στη δεύτερη φάση οι δυο πρώτοι κάθε ομίλου σχηματίζουν καινούριο όμιλο για τις θέσεις 1-8 της ενιαίας κατάταξης και την άνοδο στην Α2, οι 3ες κάθε ομίλου για τις θέσεις 9-12, οι 4ες για τις θέσεις 13-16 ,οι 5ες για τις θέσεις 17-20 και οι 6ες/7η για τις θέσεις 21-25.
Η τελική ενιαία κατάταξη είναι:
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Αργολίδας. Κυπελλούχος για το 2015-16 είναι η ομάδα του Παναργειακού
Ημιτελικοί
Οι ημιτελικοί αγώνες εγιναν στις 27-1-2016
Εξωτερικοί σύνδεσμοι
Κατηγορία:Ε.Π.Σ. Αργολίδας Κατηγορία:Εγχώρια ποδοσφαιρικά πρωταθλήματα 2015–2016 Κατηγορία:Εγχώρια ποδοσφαιρικά κύπελλα 2015-2016
Όμιλος Ε΄ Παγκόσμιου Κυπέλλου Ποδοσφαίρου 2014
Ο Όμιλος Ε΄ του Παγκοσμίου Κυπέλλου Ποδοσφαίρου 2014 αποτελείται από τις εθνικές ομάδες της Γαλλίας, της Ελβετίας, του Ισημερινού και της Ονδούρας. Οι αγώνες ξεκίνησαν στις 15 Ιουνίου και τελείωσαν στις 25 Ιουνίου 2014.
Ελβετία - Ισημερινός
225px|μικρογραφία|δεξιά|Στιγμιότυπο από τον αγώνα Οι δύο ομάδες δεν είχαν συναντηθεί στο παρελθόν σε μεταξύ τους αγώνα.
Ήταν η έκτη φορά που η Ελβετία συναντήθηκε με Νοτιοαφρικάνικη ομάδα σε αγώνα του Παγκοσμίου Κυπέλλου και η πρώτη νίκη της Ελβετίας στις συναντήσεις αυτές.
Γαλλία - Ονδούρα
150px|μικρογραφία|δεξιά|Ο [[Καρίμ Μπενζεμά]] Οι δύο ομάδες δεν είχαν συναντηθεί στο παρελθόν σε μεταξύ τους αγώνα.
Ο αγώνας ξεκίνησε χωρίς να παιχθούν οι εθνικοί ύμνοι όπως συνηθίζεται πριν το εναρκτήριο λάκτισμα κάθε αγώνα, για το γεγονός αυτό η FIFA δήλωσε αργότερα ότι οφειλόταν σε δυσλειτουργία του συστήματος ήχου.
Το δεύτερο τέρμα που σημειώθηκε στον αγώνα ήταν το πρώτο τέρμα στην ιστορία του Παγκοσμίου Κυπέλλου που απονεμήθηκε με τη βοήθεια της τεχνολογίας γραμμής-τέρματος.
Ελβετία - Γαλλία
Οι δύο ομάδες είχαν συναντηθεί σε 36 προηγούμενους αγώνες, μεταξύ αυτών και ο αγώνας στη φάση των ομίλων για το Παγκόσμιο Κύπελλο 2006 ο οποίος ήρθε ισόπαλος με σκορ 0–0.
Ονδούρα - Ισημερινός
225px|μικρογραφία|δεξιά|Η Ονδούρα στην προθέρμανση Οι δύο ομάδες είχαν συναντηθεί στο παρελθόν σε 13 αγώνες, οι οποίοι ήταν όλοι φιλικοί, πιο πρόσφατα συναντήθηκαν το 2013.
Οι δύο Κολομβιανοί προπονητές, ο Λουίς Φερνάντο Σουάρες και ο Ρεϊναλντο Ρουέδα, είχαν στο παρελθόν προπονήσει και τους αντιπάλους τους, ο Σουάρες τον Ισημερινό στο Παγκόσμιο Κύπελλο του 2006 και ο Ρουέδα την Ονδούρα στο Παγκόσμιο Κύπελλο του 2010. Ο μέσος της Ονδούρας Γουίλσον Παλάσιος δεν αγωνίστηκε στον αγώνα, διότι είχε δεχθεί κόκκινη κάρτα στον αγώνα με τη Γαλλία.
Ονδούρα - Ελβετία
Οι δύο ομάδες είχαν συναντηθεί στο παρελθόν σε έναν μόνο αγώνα, ο οποίος είχε λήξει ισόπαλος με σκορ 0–0 και παίχτηκε στη φάση των ομίλων του Παγκοσμίου Κυπέλλου 2010.
Ισημερινός - Γαλλία
Οι δύο ομάδες είχαν συναντηθεί στο παρελθόν σε έναν μόνο φιλικό αγώνα το 2008. Ο Γάλλος μέσος Γιοάν Καμπάιγ δεν συμμετείχε στη συνάντηση λόγω του ότι συμπλήρωσε δύο κίτρινες κάρτες στους προηγούμενους αγώνες.
Εξωτερικοί σύνδεσμοι
Κατηγορία:Παγκόσμιο Κύπελλο Ποδοσφαίρου 2014
Κατάλογος HIPPARCOS
Οι Κατάλογοι Hipparcos και Tycho (Tycho-1) είναι δύο αστρονομικοί κατάλογοι αστέρων που αποτελούν τα βασικά προϊόντα της αστρομετρικής διαστημικής αποστολής HIPPARCOS του Ευρωπαϊκού Οργανισμού Διαστήματος. Ο τεχνητός αυτός δορυφόρος της Γης, που λειτούργησε επί 4 έτη, έδωσε επιστημονικά δεδομένα υψηλής ποιότητας από τον Νοέμβριο 1989 μέχρι τον Μάρτιο 1993.
Ο κατάλογος Hipparcos περιέχει λίγους περισσότερους από 118.000 αστέρες με ακρίβεια Αστρομετρίας της τάξεως του χιλιοστού του δευτερολέπτου, ενώ ο κατάλογος Tycho πάνω από 1.050.000 αστέρες.
Αμφότεροι οι κατάλογοι περιέχουν μεγάλο όγκο αστρομετρικών και φωτομετρικών δεδομένων πολύ υψηλής ποιότητας. Επιπλέον, υπάρχουν παραρτήματα με δεδομένα μεταβλητότητας και διπλών/πολλαπλών αστέρων, όπως επίσης και αστρομετρικές και φωτομετρικές μετρήσεις για το Ηλιακό Σύστημα. Τα κυριότερα μέρη είναι διαθέσιμα τόσο σε τυπωμένη, όσο και σε ηλεκτρονική-ψηφιακή μορφή.
Η ανάλυση των γενικών δεδομένων, που έδωσε τους τελικούς καταλόγους μέσα από σχεδόν 1 τεραμπίτ πρωτογενών δεοδμένων, ήταν μία μακρόχρονη και πολυσύνθετη διαδικασία. Την ανέλαβαν από κοινού το NDAC και το αμερικανικό «Ίδρυμα για την Προαγωγή της Επιστήμης και Τεχνολογίας» (Foundation for the Advancement of Science and Technology, FAST). Επιπλέον, το INCA Consortium ήταν υπεύθυνο για τη σύνταξη του προγράμματος παρατηρήσεων του HIPPARCOS, και τη συγκέντρωση των καλύτερων διαθέσιμων δεδομένων για τους επιλεγμένους αστέρες πριν την εκτόξευση στον λεγόμενο "HIPPARCOS Input Catalogue".
Εξωτερικοί σύνδεσμοι
Ιππαρ Κατηγορία:Κατάλογοι αστέρων
Τ. Λ. Σέλενμπεργκ
O J. L. Schellenberg (1959) είναι Καναδός φιλόσοφος, περισσότερο γνωστός για την εργασία του σχετικά με τη φιλοσοφία της θρησκείας. Πήρε διδακτορικό από το πανεπιστήμιο της Οξφόρδης και είναι καθηγητής φιλοσοφίας στο Mount Saint Vincent Universityκαι στο Dalhousie University.
Ο Schellenberg’s είναι γνωστός για την ανάπτυξη του επιχειρήματος από τη θεϊκή απόκρυψη, το οποίο είχε σημαντική επίδραση. Αργότερα κατέληξε σε ένα είδος θρησκείας, τη «σκεπτικιστική θρησκεία» η οποία είναι συμβατή με τον αθεϊσμό. Το 2013, το ακαδημαϊκό περιοδικό του Cambridge University Press, Religious Studies έκδωσε ένα ειδικό άρθρο αφιερωμένο στο έργο του Schellenberg για τη φιλοσοφία της θρησκείας.
Θεϊκή απόκρυψη
Το πρώτο βιβλίο του Schellenberg Divine Hiddenness and Human Reason (θεϊκή απόκρυψη και ανθρώπινη λογική) (Cornell University Press, 1993), ανέπτυξε ένα επιχείρημα από την θεία απόκρυψη σύμφωνα με το οποίο ο θεός δεν υπάρχει. Η συζήτηση για το επιχείρημα, ακόμη συνεχίζεται. .
Το επιχείρημα του Schellenberg είναι ως εξής: Ένας Θεός, ως τέλειος που είναι πρέπει να είναι πανάγαθος. Ένας πανάγαθος θεός δεν μπορεί παρά να είναι ανοικτός σε συνειδητή προσωπική σχέση με το κάθε άτομο ξεχωριστά, (συμπεριλαμβάνει και το να μην την εμποδίζει παραλείποντας να κάνει πράγματα) το οποίο θέλει και μπορεί να να έρθει σε μια τέτοια σχέση. Αυτό υπονοεί πως αν υπάρχει τέτοιος Θεός, κάθε ξεχωριστό άτομο που ταιριάζει στην περιγραφή, θα μπορούσε να πάρει μέρος σε μια τέτοια σχέση. Αλλά αυτό δεν συμβαίνει με τον καθένα, επειδή πολλοί που θα ήθελαν να έχουν μια συνειδητή προσωπική σχέση μαζί τον θεό, πρέπει να πειστούν ότι υπάρχει Θεός. Συνεπάγεται πως αν υπάρχει θεός, δεν υπάρχει κανένας που να θέλει να έχει σχέση με τον Θεό με λογικές αιτίες. Αλλά υπάρχουν τέτοιοι άνθρωποι, άρα ο Θεός δεν υπάρχει.
Παραπομπές
Κατηγορία:Καναδοί άθεοι Κατηγορία:Αθεϊστές φιλόσοφοι Κατηγορία:Φιλόσοφοι της γλώσσας Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα Κατηγορία:Φιλόσοφοι της θρησκείας Κατηγορία:Καναδοί φιλόσοφοι
Σίμων Βουδναίος
Ο Σίμων Βουδναίος (πολωνικά: Szymon Budny, 1550-1593) ήταν ανθρωπιστής, εκπαιδευτικός, εβραϊστής, μεταφραστής της Αγίας Γραφής, φιλόσοφος, κοινωνιολόγος, και ιστορικός του 16ου αιώνα, Πολωνικής -Λευκορώσικης καταγωγής. Ήταν, επίσης, γνωστός για τις αντιτριαδικές θεολογικές του απόψεις.
Βιογραφικά στοιχεία
Έδρασε ενεργά μετά το 1570. Ανέπτυξε τις αρχές του Λαιλίου Σοκίνου μέχρι των τελευταίων συνεπειών, ενώ θεωρείτο αρχηγός των ημιεβραϊζόντων της Λιθουανίας. Οι αντίπαλοί του, θεώρησαν ότι ο Βουδναίος μετέβαλε την τάξη των γεγονότων που εξιστορούνται στα ευαγγέλια, αλλοίωσε, διέφθειρε και εξήγγειλε διάφορα μέρη της Νέας Διαθήκης, με σκοπό να παρουσιάσει τα πάντα υπέρ του συστήματός του.
Εκτός από την άρνηση της θεότητας του Ιησού Χριστού και του Αγίου Πνεύματος, υποστήριξε ότι ο Χριστός δεν έπρεπε να λατρεύεται, ούτε και να επικαλείται το όνομά του στις προσευχές.
Είχε δεινές ρητορικές ικανότητες και συντέλεσε στον προσηλυτισμό πολλών πιστών στη Λιθουανία, Πολωνία, Πρωσία και αλλού.
Πηγές
Κατηγορία:Θεολόγοι Κατηγορία:Ουνιταριανοί Κατηγορία:Αντιτριαδισμός
Ποδηλασία στους Θερινούς Ολυμπιακούς Αγώνες 1900 – Ατομικό σπριντ ανδρών
Το ατομικό σπριντ ανδρών ήταν ένα από τα δύο αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1900 στο Παρίσι.
Σύνοψη αγωνίσματος
Ήταν το πρώτο από τα δύο αγωνίσματα και πραγματοποιήθηκε στις 11 και 13 Σεπτεμβρίου. Το σπριντ, ένας αγώνας ταχύτητας δύο χιλιομέτρων, διεξήχθη σε τέσσερις γύρους. Στο αγώνισμα διαγωνίστηκαν 69 από τους 72 ποδηλάτες και συμμετείχαν αθλητές συνολικά από έξι χώρες.
Πηγές
Ατομικό σπριντ